
Kommunikatív textil

Munkám során arra a kérdésre kerestem a választ, hogy mitől lesz egy textil kommunikatív. Milyen eszközökkel éri el, hogy üzenetet közölhessen? Kiindulásom a népi öltözködés kommunikatív jellege. Kutatom, hogy ez a mára már átalakult kommunikáció milyen szintű szerepvállalást követel meg, autonóm textilt alkotó művésztől. Mitől válik üzenete befogadhatóvá a néző számára.

A konkrét tárgy tervezése során a magány és a tömeg gondolatával kezdtem el foglalkozni. Megkerestem azt a kompozíciót, ami a leginkább kifejezővé és jelentéshordozóvá tud válni. Szövéssel egy olyan egyedi textilt hozok létre, ami elgondolkodtatja az embereket arról, hogy együtt élünk, de mégis mennyire külön. A magányos tömeg gondolatát és érzését a motívum látszólagos monoton sorolásával szeretném megjeleníteni, az egyén és a tömeg ellentétét a motívum részleteivel emelem ki. Kutatom, hogy a hagyományos minta sorolása, hogyan tud szimbólumok segítségével üzenetet közvetíteni.

A textil végleges métere 80x110cm.



